CELEX: 32006B0816
Language: fi
Date: 2006-04-27 00:00:00
Title: 2006/816/EY: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII A — Euroopan oikeusasiamies

6.12.2006   
            
            
               FI
            
            
               Euroopan unionin virallinen lehti
            
            
               L 340/46
            
         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII A — Euroopan oikeusasiamies
   (2006/816/EY)
   EUROOPAN PARLAMENTTI, joka
   
               —
            
            
               ottaa huomioon Euroopan unionin yleisen talousarvion varainhoitovuodeksi 2004 (1),
            
         
               —
            
            
               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0364/2005),
            
         
               —
            
            
               ottaa huomioon tilintarkastustuomioistuimen vuosikertomuksen varainhoitovuodelta 2004 sekä kertomuksen liitteinä olevat tarkastettujen toimielinten vastaukset (2),
            
         
               —
            
            
               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),
            
         
               —
            
            
               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),
            
         
               —
            
            
               ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,
            
         
               —
            
            
               ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0116/2006),
            
         
               1.
            
            
               myöntää Euroopan oikeusasiamiehelle vastuuvapauden talousarvion toteuttamisesta varainhoitovuonna 2004;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Josep BORRELL FONTELLES
      
      
         
            Pääsihteeri
         
         Julian PRIESTLEY
      
   
   
      (1)  EUVL L 53, 23.2.2004.
   
      (2)  EUVL C 301, 30.11.2005, s. 1.
   
      (3)  EUVL C 301, 30.11.2005, s. 9.
   
      (4)  EYVL L 248, 16.9.2002, s. 1.
   
      (5)  EYVL L 356, 31.12.1977, s. 1.
    ---documentbreak--- 
   
               6.12.2006   
            
            
               FI
            
            
               Euroopan unionin virallinen lehti
            
            
               L 340/47
            
         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII A — oikeusasiamies
   EUROOPAN PARLAMENTTI, joka
   
               —
            
            
               ottaa huomioon Euroopan unionin yleisen talousarvion varainhoitovuodeksi 2004 (1),
            
         
               —
            
            
               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0364/2005),
            
         
               —
            
            
               ottaa huomioon tilintarkastustuomioistuimen vuosikertomuksen varainhoitovuodelta 2004 sekä kertomuksen liitteinä olevat tarkastettujen toimielinten vastaukset (2),
            
         
               —
            
            
               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),
            
         
               —
            
            
               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),
            
         
               —
            
            
               ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,
            
         
               —
            
            
               ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0116/2006),
            
         
               1.
            
            
               panee merkille, että oikeusasiamiehen talousarvio oli vuonna 2004 yhteensä 5 782 988 EUR ja sen käyttöaste oli 88,05 prosenttia; panee myös merkille, että vuosi 2004 oli ensimmäinen vuosi, jolloin oikeusasiamiehen toimisto oli täysin itsenäinen ja sillä oli siten täysi vastuu talousasioissa;
            
         
               2.
            
            
               tähdentää, että tilintarkastustuomioistuimen vuosikertomuksessa varainhoitovuodelta 2004 todetaan, että oikeusasiamiestä koskenut tarkastus ei antanut aihetta huomautuksiin;
            
         
               3.
            
            
               toteaa, että oikeusasiamiehen allekirjoittama, vuotuiseen toimintakertomukseen liitetty tarkastuslausuma ei sisällä hallintoa tai valvontaa koskevia varauksia tai huomautuksia;
            
         
               4.
            
            
               panee merkille, että vuonna 2003 voimaan tulleen uuden varainhoitoasetuksen myötä oikeusasiamies on joutunut omaa talousarviotaan hallinnoivana toimielimenä mukautumaan sääntöihin, joilla taloushallinnon eri toimijat erotetaan toisistaan ja tehdään toisistaan riippumattomiksi, sekä varmistamaan talouden ja toimenpiteiden tehokkuuden ja kehittämään asianmukaiset sisäisen valvonnan menetelmät;
            
         
               5.
            
            
               palauttaa mieliin, että oikeusasiamies pyysi ja sai tätä tarkoitusta varten budjettivallan käyttäjältä luvan lisätä vuonna 2004 talous- ja hallintoasioita hoitavan henkilöstönsä määrää; muistuttaa lisäksi, että tämän uuden henkilöstön ansiosta oikeusasiamiehen toimisto pystyi suoriutumaan vuoden 2004 aikana kaikista taloudellisista velvoitteista, jotka vuoden 2003 loppuun saakka olivat yhteistyösopimusten mukaisesti parlamentin yksiköiden vastuulla; panee merkille, että näihin tehtäviin sisältyi muun muassa virkamatkojen hallinnointi, laskeminen ja hoitaminen sekä henkilöstön palkkoja, oikeusasiamiehen palkka mukaan luettuna, koskevien maksumääräysten valmistelu;
            
         
               6.
            
            
               toteaa, että vuonna 2004 oikeusasiamies valvoi siis kaikkia pääluokkaansa kuuluvia taloustoimia;
            
         
               7.
            
            
               panee merkille, että sisäisen tarkastajan arviossa, joka koski oikeusasiamiehen toimistoa, vuoden 2004 talousarviotoimissa ei todettu yhtään merkittävää riskialuetta — sen sijaan hallinnon kanssa hyväksyttiin useita toimintasuunnitelmia riskien pienentämiseksi entisestään ja nykyisten järjestelmien lujittamiseksi, erityisesti julkisten hankintojen alalla;
            
         
               8.
            
            
               panee merkille, että vuonna 2004 oikeusasiamiehelle tehtyjen kantelujen määrä kasvoi ennennäkemättömät 51 prosenttia ja oikeusasiamiehelle tehtiin yhteensä 3 688 kantelua, mikä on selkeä osoitus siitä, että oikeusasiamiehen palveluista tiedetään enemmän ja yhteisön toimielimet tiedottavat niistä paremmin; toteaa, että puolet kasvusta johtui kymmenen uuden jäsenvaltion alueelta tulleista kanteluista;
            
         
               9.
            
            
               huomioi, että oikeusasiamiehen oman arvion mukaan noista kanteluista 74,8 prosenttia ei kuulunut hänen toimivaltaansa; toteaa, että vuonna 2004 oikeusasiamies joka tapauksessa käynnisti 351 tutkintaa, joista suurin osa koski komissiota, ja pääasiallisin hallinnollinen epäkohta oli avoimuuden puute, mukaan luettuna kieltäytyminen tietojen antamisesta (22 prosenttia);
            
         
               10.
            
            
               on sitä mieltä, että selkeästi määriteltyjen toimivaltuuksiensa ja hyvin hoidetun talousarvionsa vuoksi oikeusasiamies on hyvä esimerkki muille toimielimille.
            
         
      (1)  EUVL L 53, 23.2.2004.
   
      (2)  EUVL C 301, 30.11.2005, s. 1.
   
      (3)  EUVL C 301, 30.11.2005, s. 9.
   
      (4)  EYVL L 248, 16.9.2002, s. 1.
   
      (5)  EYVL L 356, 31.12.1977, s. 1.